
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 2010 M. LIEPOS 13 D. ĮSAKYMO NR. V-632 „DĖL LEIDIMŲ-HIGIENOS PASŲ IŠDAVIMO TAISYKLIŲ PATVIRTINIMO“ PAKEITIMO

2020 m. balandžio 17 d. Nr. V-912
Vilnius


1. P a k e i č i u Leidimų-higienos pasų išdavimo taisykles, patvirtintas Lietuvos Respublikos sveikatos apsaugos ministro 2010 m. liepos 13 d. įsakymu Nr. V-632 „Dėl Leidimų-higienos pasų išdavimo taisyklių patvirtinimo“:
1.1. Pakeičiu 13.3 papunktį ir jį išdėstau taip:
„13.3. dokumentą, įrodantį teisę naudotis patalpomis, kuriose numatoma vykdyti ar vykdoma ūkinė komercinė veikla (lauko vaikų darželis pateikia dokumentą, įrodantį teisę naudotis žemės sklypu, kuriame numatoma vykdyti ar vykdoma ūkinė komercinė veikla), arba jo kopiją, išskyrus tuos atvejus, kai šios teisės įregistruotos Nekilnojamojo turto registre;“.
1.2. Pakeičiu 13.4 papunktį ir jį išdėstau taip:
„13.4. patalpų, kuriose numatoma vykdyti ar vykdoma ūkinė komercinė veikla, kadastrinių matavimų (inventorizacinės) bylos eksplikacijas su patalpų brėžiniais arba jų kopijas (šis reikalavimas netaikomas nesudėtingiems statiniams, lauko vaikų darželio veiklai).“
1.3. Pakeičiu 18 punktą ir jį išdėstau taip:
[bookmark: _GoBack]„18. Leidimą-higienos pasą išduodančios institucijos atsakingas darbuotojas ne vėliau kaip per 3 darbo dienas nuo paraiškos gauti leidimą-higienos pasą gavimo dienos įvertina, ar pateikti visi Taisyklių 13 punkte nurodyti dokumentai, ar pateiktos dokumentų kopijos nekelia pagrįstų abejonių dėl tikrumo, ar paraiška gauti leidimą-higienos pasą teisingai užpildyta, taip pat iš valstybės įmonės Registrų centro gauna statinio (-ių) (išskyrus nesudėtingų statinių), kuriame (-iuose) numatoma vykdyti ar vykdoma ūkinė komercinė veikla, pažymėjimo apie Nekilnojamojo turto registre įregistruotus statinius ir teises į juos išrašą (kai numatoma vykdyti lauko vaikų darželio veiklą, iš valstybės įmonės Registrų centro gauna žemės sklypo (-ų), kuriame (-iuose) numatoma vykdyti ar vykdoma ūkinė komercinė veikla, pažymėjimo apie Nekilnojamojo turto registre įregistruotus žemės sklypus ir teises į juos išrašą) bei iš Juridinių asmenų registro – juridinio asmens duomenis, reikalingus išduoti leidimą-higienos pasą. Nustačius, kad pateikti ne visi dokumentai ar kad paraiška gauti leidimą-higienos pasą užpildyta neteisingai, kad pateiktos dokumentų kopijos kelia pagrįstų abejonių dėl jų tikrumo, ar kyla pagrįstų neaiškumų dėl statinio (-ių), žemės sklypo (-ų), kuriame (-iuose) numatoma vykdyti ar vykdoma ūkinė komercinė veikla, registracijos arba dėl juridinio asmens filialo registracijos, leidimus-higienos pasus išduodančios institucijos vadovas ar jo įgaliotas asmuo apie tai raštu ne vėliau kaip per 5 darbo dienas nuo paraiškos gauti leidimą-higienos pasą gavimo dienos informuoja pareiškėją, siūlydamas pateikti trūkstamus dokumentus, ištaisyti nurodytus trūkumus, pateikti dokumentų originalus (sutikrinti su pateikta kopija) ar notaro patvirtintas kopijas, bei informuoja, kad per 10 darbo dienų nuo rašto išsiuntimo dienos negavus prašomos informacijos jo paraiška bus paliekama nenagrinėta, bei tai, kad terminas leidimui-higienos pasui išduoti bus skaičiuojamas nuo visų tinkamai įformintų dokumentų ir trūkstamos informacijos pateikimo dienos.“
1.4. Pakeičiu 21 punktą ir jį išdėstau taip:
„21. Ūkinės komercinės veiklos vykdymo sąlygų vertinimas veiklos vykdymo vietoje (toliau – vertinimas) neatliekamas, kai fizinis, juridinis asmuo ar filialas, kuris turi leidimą-higienos pasą verstis atitinkama ūkine komercine veikla, pateikia paraišką gauti leidimą-higienos pasą vykdyti tą pačią ūkinę komercinę veiklą ar jos dalį patalpose (lauko vaikų darželis – žemės sklype), kuriose kitam ar tam pačiam asmeniui jau yra išduotas leidimas-higienos pasas tai pačiai ūkinei komercinei veiklai tomis pačiomis sąlygomis, ir pareiškėjas paraiškoje deklaruoja, kad ūkinės komercinės veiklos sąlygos nesikeis.“
1.5. Pakeičiu 24 punktą ir jį išdėstau taip:
„24. Jeigu fizinis, juridinis asmuo ar filialas, kuris turi leidimą-higienos pasą verstis atitinkama ūkine komercine veikla, pateikia paraišką gauti leidimą-higienos pasą vykdyti tą pačią ūkinę komercinę veiklą kitose patalpose (lauko vaikų darželis – kitame žemės sklype), išduodant leidimą-higienos pasą nevertinami su asmeniu susiję reikalavimai.“
1.6. Pakeičiu 61.4 papunktį ir jį išdėstau taip:
„61.4. fizinis, juridinis asmuo ar filialas netenka teisės naudotis patalpomis ir (ar) žemės sklypu, ir (ar) įranga, kuriuose ar su kuria vykdyti ūkinę komercinę veiklą buvo išduotas leidimas-higienos pasas.“
1.7. Pakeičiu 1 priedą:
1.7.1. Pakeičiu pridedamų dokumentų sąrašo 2 punktą ir jį išdėstau taip:
„2. Dokumentas, įrodantis teisę naudotis patalpomis, kuriose numatoma vykdyti ar vykdoma ūkinė komercinė veikla (lauko vaikų darželis – žemės sklypu, kuriame numatoma vykdyti ar vykdoma ūkinė komercinė veikla), arba jo kopija, išskyrus tuos atvejus, kai šios teisės nustatyta tvarka įregistruotos Nekilnojamojo turto registre.“
1.7.2. Pakeičiu pridedamų dokumentų sąrašo 3 punktą ir jį išdėstau taip:
„3. Patalpų, kuriose numatoma vykdyti ar vykdoma ūkinė komercinė veikla, kadastrinių matavimų (inventorizacinės) bylos eksplikacija su patalpų brėžiniais, išskyrus nesudėtingus statinius, lauko vaikų darželius.“
1.8. Pakeičiu 2 priedo 2 punkto ketvirtąją pastraipą ir ją išdėstau taip:
	„Pagrindas naudotis pastatais, patalpomis ir (ar) žemės sklypu, kuriuose numatoma vykdyti ar vykdoma ūkinė komercinė veikla
(dokumento pavadinimas, data, Nr. )“
	



2. N u s t a t a u, kad šis įsakymas įsigalioja 2020 m. gegužės 1 d. 



Sveikatos apsaugos ministras								Aurelijus Veryga

